તહેવારોનો આજથી શુભારંભ થયો છે ત્યારે લૂંટારાઓ પણ લૂટંનું મુહૂર્ત કરી દીધું છે. આજે સવારે અમદાવાદના ટ્રાફિકથી ભરચક પાલડી બસ સ્ટેન્ડ પાસે એક આંગડિયા પેઢીના કર્મચારી પાસેથી 14 લાખની લૂંટ થઈ હતી. આ જગ્યાએ રતનપોળની આંગડીયા પેઢીનો કર્મચારી બસની રાહ જોઈ રહ્યો હતો ત્યારે લૂંટની ઘટના બની હતી. લૂંટને પગલે ઉચ્ચ પોલીસ અધિકારીઓ પણ ઘટના સ્થળે દોડી આવ્યા હતા. રતનપોળમાં આવેલી માધવ મગનની આંગડીયા પેઢીનો કર્મચારી મુકેશ સોમાભાઈ પટેલ (45-વર્ષ) સવારે 7 વાગ્યે 14 લાખથી વધારે રકમ લઈને નીકળ્યો હતો. ત્યારે સવારે બાઈક ઉપર આવેલા બે લૂંટારૂઓએ મૂકેશભાઈ સાથે ઝપાઝપી કરી હતી અને તે દરમિયાન લૂંટ કરીને ભાગી ગયા હતા.